Il-Prim Ministru u Mexxej Laburista Joseph Muscat ikkritika d-difiża li l-Kap tal-Oppożizzjoni qed jagħmel lill-eks-Minsitru Ġeorge Pullicino u qal li Dr Busuttil għandu bżonn konsulent mhux dwar kif jagħmel d-diskorsi tiegħu iżda kif jagħraf lil min għandu jiddefendi. F’Ħaż-Żabbar, Dr Muscat qal li sakemm ma jkunx hemm qbil bejn l-imsieħba soċjali, il-Gvern mhux ser ibiddel il-mekkaniżmu ta’ kif jinħadem il-kumpens għall-għoli tal-ħajja. Żied jgħid li mhux jiġġustifika l-kumpens ta’ 58 ċenteżmu għall-għoli tal-ħajja u l-Gvern fid-dmir li fil-budget  jgħin lin-nies li l-aktar għandhom bżonn. Il-Prim Ministru u mexxej tal-Partit Laburista, Joseph Muscat qal li ż-żieda għall-għoli tal-ħajja ta’ 58 ċenteżmu fil-ġimgħa mhix biżejjed u l-hvern huwa fid-dmir  li fil-budget  jieħu miżuri bil-għan li jgĦin lill -pensjonanti, lil min għandu paga minima, l-istudenti u l-familji fil-klassi tan-nofs. Dr Muscat qal li l-Gvern mhux se jmiss is-sistema li biha jinħadem il-kumpens tal-għoli tal-ħajja sakemm min iħaddem u l-unions ma jaqblux li jbiddluha izda ser jieħu miżuri lill hinn min dan il-kumpens statutorju biex jgħin lil min għandu bżonn. Huwa spjega li meta l-kumpens kien aktar għoli kien minħabba li l-ħajja kienet għoliet iżjed. Qal li fl-ewwel sena u nofs, il-Gvern naqqas ir-rata tal-għoli tal-ħajja, qrib il-medja Ewropea. Żied jgħid li fi żmien Gvern Nazzjonalista, ir-rata tal-għoli tal-ħajja kienet fost l-aktar għolja fl-Ewropa u f’ħames snin dak li kien jiswa €100 sar jiswa €177. Dwar il-kuntratt tal-panelli fotovoltjici fuq il-bjut tal-Gvern li ngħata mill-Gvern Nazzjonalita li dwaru ghaddejja iinvestigazzjoni mill-pulizija, il-Prim Ministru  qara l-ittra li l-bank Spanjol bagħat lill-Awtorità għas-Servizzi Finanzjarji. Dr Muscat staqsa kif dokument mhux iffirmat u li jidher mhux awtentiku jista’ qatt jagħmel tajjeb għal kuntratt ta’ miljuni ta’ ewro.  Staqsa wkoll għaliex il-Kap tal-Oppożizzjoni Simon Busuttil qed jiddefenti lill-eks Ministru George Pullicino.  Il-Prim Ministru qal li hemm bżonn urġenti tal-liġi tal-finanzjament tal-partiti u wiegħed li l-Gvern se jibqa’ miexi biex din tidħol fis-seħħ. Dr Muscat irrefera għal konklużjonijiet tas-summit tal-mexxejja Ewropej biex jonqsui l-emmissjonijiet li qed jikkaġunaw it-tibdil fil-klima. Qal li l-gvern miexi ma’ din il-politika u bl-gheluq tal-power station tal-Marsa u l-qalba tal-Power Station tal-BWSC għal gass, Malta se tnaqqas l-emissjonijiet b’1.2 miljun tunellata ta’ dħaħen fl-atmosfera. Madankollu qal li fadal żewġ problemi fosthom id-dħaħen minn karozzi antiki u s-sistemi  antiki tal-arja kkundizzjonata antiki li issa jridu jitneħħew. Il-Prim Ministru qal li se jsiru miżuri biex jgħinu lin-nies biex dawn jinbidlu.